राष्ट्रीय उपभोक्ता आयोग निर्णय देने अछि जे जं बीमा करबैत काल पॉलिसी धारक अपन उम्र कम बतबैत अछि, तं इंश्योरेंस कंपनी ओकर दावा के खारिज क सकैत अछि। भारतीय जीवन बीमा निगम (एलआईसी) कें एक मामिला में क्लीन चीट दैत आयोग कहलक कि एहि तरहक कोनहु दावा सही तथ्य कें छिपएबाक आधार पर खारिज कएल जा सकैत अछि। आयोग ई दावा एहि आधार पर खारिज क देलक कि पालिसीधारक बीमा करबैत काल अपन उम्र कम बतओने छल। एहि मामिला में कंपनी पओलक जे पॉलिसी धारक सबूत के रूप मे लाइसेंस कें एक प्रति जमा करओने छल जाहि मे अपन जन्म तारीख गलत बतओने छल। एहि पॉलिसी धारक कें स्वर्गवास पॉलिसी लेबाक तीने मासक उपरान्त भ गेल छल। आयोग कहलक जे कोनहु व्यक्तिक उम्र लाइसेंस के बजाए,ओकर स्कूल प्रमाणपत्र में अंकित तारीख सं निर्धारित कएल जएबाक चाही।
 दूरदर्शन पर आई सं महाराजा रणजीत सिंह नामक धारावाहिक शुरू भ रहल अछि। कार्यक्रमक प्रसारण सिर्फ मंगल कए राति दस बजे हएत। महाराजा रणजीत सिंह (१७८०-१८३९) पंजाब के महान राजा छलाह। हुनका शेर-ए पंजाब कहल जाइत छन्हि। महाराजा रणजीत सिंह पंजाब कें एक सशक्त राज्यक रूप में एकजुट रखलनि आ हुनकर जीबैत धरि अंग्रेज पंजाब पर अधिकार करबाक साहस नहि क सकल छल । 12अप्रैल 1801 कए रणजीत जी महाराजा केर उपाधि ग्रहण कएने छलाह। पहिल आधुनिक भारतीय सेना - "सिख खालसा सेना" गठित करबाक श्रेय हुनके छन्हि। हुनकर शासन काल मे पंजाब मे ककरो मृत्युदंड नहि देल गेल छल। हिंदू आर सिख सं लेल जा रहल कर जजिया पर उएह रोक लगएने छलाह। अमृतसर केर हरमिंदर साहिब गुरूद्वारा में हुनके संगमरमर लगएबाक आ सोना मढएलाक पछाति ओकरा स्वर्ण मंदिर कहल जाए लगलैक। बेशकीमती हीरा कोहिनूर महाराजा रणजीत सिंह के खजाना के रौनक छल। महाराजा रणजीत सन 1839 में स्वर्गवासी भेलाह। हुनकर समाधि लाहौर में बनाओल गेल छल जे आइयो ओहि ठाम अछि।
 दरभंगा सं बेंगलुरु के बीच चलि रहल बागमती एक्सप्रेस मे स्लीपर कोच मे रिजर्वेशन आब कनेक सुविधाजनक भ जाएत। एक अतिरिक्त स्लीपर कोच जोड़बाक शुरूआत 20 अप्रैल सं हएत।
 (हिंदुस्तान,पटना,13. 4. 2010)
आब २०-२० विश्व कप हर दू साल पर आयोजित हएत। अंतर्राष्ट्रीय क्रिकेट परिषद् के मुख्य कार्यकारी लोर्गट दिल्ली में काल्हि कहलनि जे तेसर विश्व कप ३० अप्रैल सं वेस्ट इंडीज में शुरू हएत मुदा २०१० के बाद सं २०-२० विश्व कप कें आयोजन हर दू बरख पर हएत। लोर्गट स्वीकार कएलनि कि २०-२० तेजी सं लोकप्रिय भेल जा रहल अछि आर ई उम्मीद सं बहुत आगू निकलि गेल अछि। लोगार्ट स्पष्ठ कएलनि कि इंडियन प्रीमियर लीग (आईपीएल) कें, आईसीसी के भविष्य कदौरा कार्यक्रम (एफटीपी) में जगह नहि देल जएतैक। हुनकर कहब छलन्हि जे ई एक घरेलू टूर्नामेंट छैक एफटीपी केवल अंतरराष्ट्रीय क्रिकेट के लेल बनाओल गेल छैक । तें, आईपीएल कें एहि मे शामिल नहिं कएल जा सकैछ। लोर्गट एहि बात सं इन्कार कएलनि कि आईपीएल के कारणें विश्व कपक चमक मिझरा रहल छैक। हुनकर कहब छलन्हि जे इंग्लैंड में भेल पछिला २०-२० विश्व कप बेस सफल रहाल छल। हालैंड जखन इंग्लैंड कें उद्घाटन मैच में हरओलक तं रोमांच चरम पर छल। लोगार्ट कें मान्यता छन्हि जे "उलटे आईपीएल के कारणें क्रिकेटर पूरी तरह २०-२० के मूड में आबि जाइत छथि आ फेर आईपीएल कें फायदा २०-२० विश्व कप में देखबा में अबैत छैक। ओहुना,विश्व कप आईपीएल सं फराक छैक किएक तं एहि मे मुकाबला देशक बीच होइत छैक,टीमक बीच नहि।
 लोर्गट कहलनि जे २०-२० कें फार्मेट लोकप्रियता के मामिला में उम्मीद सं बेस आगू निकलि गेलाक बादो,एहि सं टेस्ट आर वनडे कें कोनो खतरा नहि छैक। ओ इहो स्वीकार कएलनि जे वनडे में मास्टर ब्लास्टर सचिन तेंदुलकर के पहिल डबल सेंचुरी सं ई प्रारूप लोकप्रियता के शिखर पर पहुंच गेल अछि।
 सीवान के हराकए कटिहारक टीम हेमन क्रिकेट ट्राफी के फाइनल मे प्रवेश कएलक अछि। फाइनल आइ पटना के संजय गांधी स्टेडियम मे हएत।
 (हिंदुस्तान,पटना,12. 4. 2010)
आइ सं कामाख्या आ आसनसोल सं मुंबई के लेल सप्ताह में पांच दिनक समर स्पेशल ट्रेन शुरू भ रहल अछि। पटना दुनू ट्रेनक स्टॉपेज राखल गेल अछि।
 दिल्ली में कोनो वजह सं घरक बिजली कटि गेल हुअए,तं बीएसईएस के आईवीआरएस (इंटरेक्शन वॉयस रेसपाउंस सिस्टम) नंबर डायल कए १ दबाउ आर अपन १० अंक वला सीआरएन (कंज्यूमन रेफरेंस नंबर) नंबर डायल करू। अहां शिकायत स्वतः दर्ज भ जाएत। बिजली कंपनी बीआरपीएल केर आईवीआरएस नंबर ३९९९९७०७ आर बीवाईपीएल केर आईवीआरएस नंबर ३९९९९८०८ छैक।
 आब ककरो फोन करितो काल अहां अपन मनचाहा गीत सुनि सकब। एहि लेल टाटा डोकोमो माई सॉन्ग फीचर शुरू कएने अछि। एकर अंतर्गत, एखन धरि इएह होइत छल जे जकरा फोन कएल जाइत छल,ओकरे फोन में सेट रिंग टोन सुनाई दैत छलैक(जं सेट हुअए तं)। भारत में एहि तरहक सेवा पहिल बेर पेश कएल गेल अछि। ई सुविधा कंपनी के प्रीपेड आर पोस्टपेड दुनू तरहक उपभोक्ता कें भेटतनि। एहि लेल ग्राहक कें ५४३२१७ डायल कए मनपसंद गीत चुनए पड़तनि। ग्राहकों को अलग-अलग लोक सभकें कॉल करए लेल अधिकतम तीन गाना सेट क सककब। खर्चा पड़त १५ रुपए मासिक शुल्क आ २ पैसे प्रति सेकेंड के दर सं शुल्क । प्रत्येक गाना कें डाउनलोड करबाक खर्च १० रुपया पड़त। प्रीपेड आर पोस्टपेड दर एक समान रहत।
 ओम्हर, नोकिया सेहो म्यूजिक डाउनलोडिंग सुविधा कनेक अलग-अलग रूप मे शुरु कएलक अछि। नोकिया कें ई सेवा काल्हि सं चीन में शुरू भेल अछि आ भारत में शीघ्र शुरू कएल जाएत। नोकिया इहो कहलक अछि जे ऊ दुनिया भरि के पैघ ब्रांडक तहत संगीत डाउनलोड केर सुविधा उपलब्ध कराओत।
 ओम्हर, नोकिया सेहो म्यूजिक डाउनलोडिंग सुविधा कनेक अलग-अलग रूप मे शुरु कएलक अछि। नोकिया कें ई सेवा काल्हि सं चीन में शुरू भेल अछि आ भारत में शीघ्र शुरू कएल जाएत। नोकिया इहो कहलक अछि जे ऊ दुनिया भरि के पैघ ब्रांडक तहत संगीत डाउनलोड केर सुविधा उपलब्ध कराओत।
 "मिथिलाक एकमात्र नीलकंठ मंदिर जएबा लेल कोन टीसन उतरब"?
 "मिथिलाक एकमात्र नीलकंठ मंदिर जएबा लेल कोन टीसन उतरब"?
 प्राप्त उत्तर सिमरिया के पक्ष मे छल जे गलत उत्तर अछि। सही उत्तर अछि-सहरसा।
 पुनः,नव प्रश्न प्रस्तुत अछि। प्रतिभागी बनू,वोट करू।
 देश कें दोसर सभसं पैघ ऑटो कंपनी ह्यूंदेई मोटर्स इंडिया लिमिटेड काल्हि अपन प्रीमियम हैचबैक गाडी आई २० केर नव मॉडल बजार मे उतारलक। कंपनी आई २० के नबका मॉडल बाजार में उतारि कए उत्साहित अछि। कंपनी कें विश्वास छैक जे एहिसं ओकर ग्राहकलोकनिक अलग-अलग जरूरति पूरा भ सकत आ कंपनी कें बिक्री सेहो बढतैक। कंपनी अपन दू गोट आन गाड़ी- एरा आर स्पोर्टिज के नव मॉडल सेहो अनने अछि। एकर कीमत क्रमशः ४५१८१६ लाख रुपय्या आर ५३१८१७ लाख रुपय्या राखल गेल छैक।
 मेवाती घराना कें विश्वप्रसिद्ध शास्त्रीय गायक पंडित जसराज जी आई पटना मे आर्ट ऑफ लिविंग केर स्वरनाद मे अपन प्रस्तुति देताह। पद्मभूषण जसराज जी 80 बरखक छथि मुदा हुनक स्वर मे ओज समय केर संग आओर बढैत गेल छन्हि। हुनका सुनब एक असाधारण अनुभव छैक। अपूर्व भक्तिभाव सं गाओल हुनकर एक गीत सुनए लेल क्लिक करू।
 (हिंदुस्तान,पटना,8. 4. 2010)
(हिंदुस्तान,पटना,8. 4. 2010)
आब राजधानी पटना के अलावे चारि टा आओर जिला मे एसएसपी के पद हएत। एसपी के पद अलग सं रहबे करतैक। परसू केंद्र सरकारक कार्मिक,प्रशिक्षण आ पेंशन विभाग एहि संबंध मे अधिसूचना जारी क देलक। पटना के अलावे मुजफ्फरपुर, भागलपुर, गया आर दरभंगा जिला मुख्यालय मे एसएसपी कें पद सृजित कएल गेल छैक । एहि अधिसूचना के बाद, बिहार में आईपीएस के पद बढ़िकए 231 भ गेल अछि। राज्य मे डीजी के संख्या सेहो बढाकए दू सं तीन क देल गेल अछि। आब डायरेक्टर जनरल आफ पुलिस (ट्रेनिंग) केर पद सेहो कैडर पोस्ट भ गेल अछि।
 बिहार में जनगणना एक जून सं शुरू हएत आ दू चरम मे संपन्न हएत । पहिल चरण के जनगणना 1 जून सं 15 जुलाई तक चलत। दोसर चरण केर जनगणना अगिला बरख 9 फरवरी सं शुरू भ कए 28 फरवरी तक चलत। जनगणना कें जिम्मेदारी जिलाधिकारी पर रहतनि। एहि कार्य मे 1 लाख 95 हजार कर्मचारी कें लगाओल जएतनि जाहि मे सं बेसी गोटे शिक्षक रहताह।
 (हिंदुस्तान,पटना,8. 4. 2010)
Subscribe to: Posts (Atom)